20.2.2023.
HR
Službeni list Europske unije
C 63/17
Stranke glavnog postupka Tužitelj: Eg Vacation Rentals Ireland Limited Tuženik: Autorità per le Garanzie nelle Comunicazioni
Prethodna pitanja 1.
Protivi li se pravu Europske unije primjena nacionalnih odredbi poput odredbi članka 1. stavaka 515., 516. i 517.
Zakona br. 178 od 30. prosinca 2020.
kojima se za operatore koji imaju poslovni nastan u drugoj državi članici Unije, ali posluju u Italiji, predviđaju dodatne administrativne i novčane obveze, poput upisa u određeni registar i uvođenje financijskog doprinosa, te povređuje li se konkretno tom nacionalnom odredbom članak 3.
Direktive o elektroničkoj trgovini (Direktiva 2000/31/EZ Europskog parlamenta i Vijeća od 8. lipnja 2000.
(1)) na temelju koje davatelj usluga informacijskog društva podliježe zakonodavstvu [...] države članice u kojoj ima poslovni nastan? 2.
Protivi li se pravu Europske unije primjena nacionalnih odredbi poput odredbi članka 1. stavaka 515., 516. i 517.
Zakona br. 178 od 30. prosinca 2020.
kojima se za operatore koji imaju poslovni nastan u drugoj državi članici Unije predviđaju dodatne administrativne i novčane obveze, te protivi li se konkretno načelu slobode pružanja usluga iz članka 56.
[UFEU-a] te sličnim načelima koja proizlaze iz direktiva 2006/123/EZ (2) i 2000/31/EZ, nacionalna mjera kojom se za posrednike koji posluju u Italiji, ali koji u toj državi nemaju poslovni nastan, predviđa upis u registar koji podrazumijeva dodatne obveze u odnosu na one koje su u njihovoj državi podrijetla predviđene za obavljanje iste djelatnosti? 3.
Zahtijeva li se pravom Europske unije i, konkretno, Direktivom (EU) 2015/1535 (3) da talijanska država mora obavijestiti Komisiju o uvođenju obveze upisa pružatelja usluga internetskog posredovanja i usluga internetskih tražilica u Registar komunikacijskih operatora te, osobito, treba li članak 3. stavak 4. točku (b) drugu alineju Direktive 2000/31 tumačiti na način da se privatni subjekt koji ima poslovni nastan u državi članici koja nije Italija može usprotiviti tomu da se na njega primjenjuju mjere koje je donio talijanski zakonodavac (članak 1. stavci 515., 516. i 517.
Zakona br. 178 od 30. prosinca 2020.) i kojima se može ograničiti slobodno kretanje usluge informacijskog društva ako je izostalo obavještavanje o tim mjerama u skladu s navedenom odredbom? 4.
Protivi li se Uredbi (EU) 2019/1150 (4) i, konkretno, članku 15. te načelu proporcionalnosti, propis države članice ili mjera koju je donijelo neovisno nacionalno tijelo kojom se za pružatelje usluga internetskog posredovanja koji posluju u državi članici uvodi obveza upisa u Registar komunikacijskih operatora iz koje proizlazi niz formalnih i postupovnih obveza, obveze plaćanja doprinosa te zabrane ostvarivanja prihoda iznad određenog iznosa?
(1) (2) (3) (4)
Direktiva 2000/31/EZ Europskog parlamenta i Vijeća od 8. lipnja 2000. o određenim pravnim aspektima usluga informacijskog društva na unutarnjem tržištu, posebno elektroničke trgovine (SL 2000., L 178, str. 1.)
(SL, posebno izdanje na hrvatskom jeziku, poglavlje 13., svezak 39., str. 58.)
Direktiva 2006/123/EZ Europskog parlamenta i Vijeća od 12. prosinca 2006.
o uslugama na unutarnjem tržištu (SL 2006., L 376, str. 36.)
(SL, posebno izdanje na hrvatskom jeziku, poglavlje 13., svezak 39., str. 58.)
Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL 2015., L 241, str. 1.)
Uredba (EU) 2019/1150 Europskog parlamenta i Vijeća od 20. lipnja 2019.
o promicanju pravednosti i transparentnosti za poslovne korisnike usluga internetskog posredovanja (SL 2019., L 186, str. 57.)
Zahtjev za prethodnu odluku koji je 21. listopada 2022.
uputio Tribunale Amministrativo Regionale per il Lazio (Italija) – Amazon Services Europe Sàrl/Autorità per le Garanzie nelle Comunicazioni (Predmet C-667/22) (2023/C 63/23) Jezik postupka: talijanski Sud koji je uputio zahtjev Tribunale Amministrativo Regionale per il Lazio